
Sut y gallwn ni wella ymglymiad plant o fewn gwersi drwy defnyddio canmoliaeth ar lafar mewn ystafell dosbarth cyfnod sylfaen?

Y mater a oedd â diddordeb i mi oedd effeithiolrwydd canmoliaeth ar lafar o fewn yr ystafell dosbarth oherwydd yn fy ysgol, rwyf wedi gweld nifer o wahanol dulliau o ganmoliaeth sydd wedi bod yn effeithiol. Serch hynny, mae’n amlwg y byddai gwahanol dulliau yn fuddiol i wahanol oedrannau. O fewn y cyfnod sylfaen, gweler bod yna dulliau gwahanol o ganmoliath yn cael ei gweithredu i’r dulliau sydd yn cael ei gweithredu o fewn cyfnod allweddol 2. Mae fy ysgol yn ysgol arloesol yn Ne Cymru gyda 520 o blant o’r oedran 3 i 11 sydd yn dilyn pedwar diben o’r adroddiad dyfodol llwyddiannnus. Mae’r ysgol felly am helpu’r plant i fod yn gyfranwyr creadigol ac i fod yn ddysgwyr uchelgeisiol a galluog er enghraifft, (Donaldson, 2015- 2018?). Cafodd adeilad yr ysgol ei adeiladu yn 2017 ac felly mae gan bob adran ardaloedd addysgu mawr ychwanegol megis llyfrgelloedd, ardaloedd TGCH a gweithleoedd tawel er enghraifft. Nod yr ysgol yw annog y disgyblion i ddatblygu yn academaidd, yn foesol, yn estheig ac yn ysbrydol gan hefyd creu cyfleuoedd iddynt. Byddai hyn yn galluogi iddynt fod yn unigolion iach, hunan cynaledig sydd yn aelodau o gymdeithas ddwyieithog.

Yn fy nosbarth, mae yna 33 o blant o’r oedran tri i bedwar. Mae dosbarth fy mhartner yn cynnwys 21 o blant o’r oedran chwech i saith. Roedd yn bwysig felly i gynnal ymchwil a oedd yn addas ar gyfer y ddau dosbarth. Trafodais hyn gyda fy mhartner ac i gychwyn, roeddwn wedi ystyried ymchwilio o fewn y maes dulliau asesu ar gyfer dysgu, ond ar ol ystyried addasrwydd hyn i’r ddau dosbarth, penderfynnon ni canolbwyntio ar ganmoliaeth. Ein cwestiwn ymchwil felly yw ‘Sut y gallwn ni wella ymglymiad plant o fewn gwersi drwy defnyddio canmoliaeth ar lafar mewn ystafell dosbarth cyfnod sylfaen?’ Mae’r cwestiwn ymchwil yma felly yn targedu’n benodol ar maes ymchwil sydd o werth i’n dosbarthiadau. Mae’n amlwg bod canmoliaeth yn dull sydd yn cael ei ddefnyddio yn y ddau dosbarth ac felly dyma diben ein ymchwil. Ar gyfer fy nosbarth mae hyn golygu defnydd o ganmoliaeth yn ystod amser ar y mat, yn ystod y prif weithgaredd, ar ol i’r plant cyflawni eu gwaith ac hefyd yn ystod y diweddglo. Mae’n amlwg felly bod yna nifer o gyfleuoedd i ddefnyddio ganmoliaeth. Byddwn felly yn creu dadansoddiad o ba mor effeithiol yw defnyddio canmoliaeth ar lafar ar ymglymiad plant yn ystod gwersi.

Awgryma Aveyard (2010, t.2) mai adolygiad llenyddiaeth yw'r astudiaeth gynhwysol a dehongliad o lenyddiaeth sy'n gysylltiedig â phwnc a ddewiswyd. Nod yr adolygiad llenyddiaeth hwn yw darparu amrywiaeth o lenyddiaeth gyfredol sy'n ymwneud â sut y gallwn ni wella ymglymiad plant o fewn gwersi drwy defnyddio canmoliaeth ar lafar mewn ystafell dosbarth cyfnod sylfaen. Ymchwiliais ymhellach i hyn drwy craffu a ddarllen llyfrau, erthyglau cofnodolion, adroddiadau llywodraeth a deunydd ar-lein eraill er mwyn casglu amrywiaeth o lenyddiaeth briodol ar y pwnc. Dangosodd hyn i mi bod canmoliaeth yn bwerus iawn i ddysgu, (Ellis a Tod, 2015: t56). Yn ogystal a hyn, mae canmoliaeth yn cael effaith mawr ar gyflawniad ac ymglymiad plant a dywed Petty (2006: t85) maent yn ffactor sydd yn cael yr effaith mwyaf ar ddysgu. Mae hyn yn gytun gyda Lambert a Lines (2000: t132) sydd yn nodi bod canmoliaeth yn gallu bod yn grym cadarnhaol sydd yn cael ei ystyried i fod yn cymhellol gan athrawon. Awgrymir hyn felly bod canmoliaeth effeithiol yn helpu plant i gymryd camau cynyddol o fewn eu dysgu. Yn benodol, dywedodd Lambert a Lines, (2000: t139) er mwyn i ganmoliaeth bod yn effeithiol, dylai cael ei ystyried i fod yn deialog neu sgwrs rhwng yr athrawon a’r plant. Cefnogodd y darlleniad yma ein cwestiwn ymchwil a cefnogir hyn gan QCA (a welwyd yn Clarke, 2003: t81) sydd yn datgan bod ansawdd deialog o fewn ganmoliaeth yn bwysig ac ymhellach, mae canmoliaeth ar lafar yn fwy effeithiol na canmoliaeth ysgifenedig. Fodd bynnag, dywed Pollard (2014: t286) gall cyflwyniad canmoliaeth wella a gallai fod yn llawer mwy manwl gywir. 

Gall y math o adborth a roddir i blant effeithio ar gymhelliant, cyfeiriadedd, a phriodoledd. Canfuwyd bod adborth ar ffurf canmoliaeth ar gyfer gallu yn annog cyfeiriadedd nodau perfformiad, tra canfuwyd bod canmoliaeth i ymdrechion yn annog dysgu cyfeiriadedd nodau. Yn ôl Dweck (__), nid yw plant sydd yn cael eu canmol am eu gwybodaeth a dealltwriaeth yn dymuno edrych yn dwp. Maent yn poeni efallai nad ydynt mor ddeallus ag y mae pobl yn dweud wrthynt maen nhw. Felly maen nhw'n colli eu cymhelliant i roi cynnig ar dasgau anoddach ac yn hytrach maent yn dewis dasgau maen nhw'n gwybod y byddant yn llwyddo, ac yn cael eu diystyru gan fethiant. O ganlyniad felly maent yn osgoi heriau ac felly gallwn awgrymu bod yna agweddau negyddol o ganmoliaeth.

Gweler bod plant yn hoff o dderbyn ganmoliaeth ac maent yn codi hyder y plant yn benodol os ydynt yn cael eu hadnabod am lwyddo. Ond, mae’n bwysig ystyried bod canmol yn effeithiol ac yn mwy nag cydnabod os mae’r plant yn gywir. Yn benodol, dywedodd Heritage (2010: 13) bod rhaid i blant derbyn adborth disgrifiadol gan athrawon sydd yn berthnasol i statws eu dysgu gyda perthynas i’r meini prawf llwyddiant. Mae’n hefyd yn bwysig i athrawon i adnabod y camau mae rhaid i’r plant cymryd er mwyn symud ymlaen er mwyn cau’r bwlch. Mae’n amlwg felly bod adborth yn fwyaf effeithiol pan mae’n digwydd yn naturiol ac yn ddidwyll, (Wheldall a Merret, 1989: 54).

Fodd bynnag, er mwyn bod yn llwyddiannus trwy ganmol plant, mae hefyd angen gweithgaredd a chynnyrch. Dywed Black a William (1999) bod adborth yn debygol iawn o gael dylanwad dwys ar chymhelliant a hunan-barch plant, ac yn ol Mujis a Reynolds (2011: 131), maent hefyd yn gallu creu amgylchedd calonog a cefnogol. Mewn sefyllfa benodol, mae’n rhaid cydnabod yr hyn sydd yn cael ei atgyfnerthu’n gadarnhaol ar gyfer y plant er mwyn rhoi adborth yn effeithiol. Ym mhellach, mae’n bwysig defnyddio’r wybodaeth penodol yma er mwyn lunio ymddygiadau cymdeithasol neu academaidd dymunol, (Wheldall a Merrett, 1989: 54). 

Maent wedi dod i’r sylw bod llawer o athrawon yn ceisio defnyddio canmoliaeth fel ffurf o atgyfnerthu cadarnhaol er mwyn ysgogi plant i gyflawni ac ymddwyn yn gadarnhaol. Serch hynny, nodwyd gan Brophy (1981) bod ceisio defnyddio canmoliaeth fel atgyfnerthwr systematig mewn lleoliad ystafell ddosbarth yn anymarferol. Datgelodd ymchwil Brophy y realiti nad yw llawer o ganmoliaeth athrawon yn atgyfnerthu yn fwriadol, ond yn hytrach, mae'r myfyrwyr mewn gwirionedd yn cyflwr yr athro i'w canmol. Yn yr un modd, dywed Stringer a Hurt (1981) gall canmoliaeth leihau hunan-gymhelliant y plant ac achosi plant i ddibynnu ar wobrwyon. Canfodd Green a Lepper (1974), unwaith y dechreuodd athrawon ganmol plant am wneud rhywbeth yr oeddent eisoes wedi'i gymell i'w wneud, daeth y plant yn llai cymhellol i wneud y gweithgaredd. Mae’r llenyddiaeth yma yn gytun gyda Hitz a Driscoll (1988) a Gordon (1989) sydd hefyd yn adbanod agweddau’r plant sydd ddim yn derbyn canmoliaeth, ac mae’r plant sydd yn derbyn canmoliaeth yn tyfi i ddibynnu ar ganmoliaeth ac hyd yn oed yn  gofyn amdano.

O ganlyniad, mae rhai ymchwilwyr yn cynnig bod athrawon yn canmol trwy wobrwyo. Mae McPhillimy (1996) yn nodi bod y lefel uwch o wobrwyon, megis gwobrwyon cynhenid, yn fwy addysgol yn well. Mae hon yn ffordd i'r athrawon i ddangos eu bod yn dal i sylwi a gwerthfawrogi ymdrechion y plant. Serch hynny, mae'n bwysig cydnabod nad yw pob plentyn yn canfod yr un mathau o wobr sy'n ysgogi ac felly mae'n bosibl y bydd angen ystyried sut mae angen addasu system wobrwyo sy'n gweithio'n fras ar gyfer y mwyafrif o blant, (Ellis and Tod, 2014: 114). Gallai hyn olygu bod yr adborth positif yn fwy preifat. Gallai'r plant rhoi rhywfaint o wybodaeth am yr hyn y hoffwn digwydd pan fyddant wedi gwneud rhywbeth yn dda er mwyn helpu’r athrawon i addasu’r system wobrwyo. 

Credodd Baranek (1996: 3) pan roddir gwobrau, maent yn aml yn cael effaith groes yr hyn a fwriadwyd. Daw cyrhaeddiad uchel o blant sydd wedi'u cymell o'r tu mewn. Awgrymir felly, yn hytrach na rhoi gwobrau, mae angen i athrawon addysgu plant yn gyson i gael eu cymell yn gynhenid. Dylai athrawon felly adnewyddu gwobrau gan yr addysgu yma. Bydd angen ym mhellach sicrhau bod diddordeb y plant yn ganolog i’w ddysgu, (Baranek, 1996: 4). Serch hynny, gall hyn fod yn heriol i athrawon oherwydd mae nifer o athrawon yn dibynnu ar wobrwyon a rhaglenni cymhelliant er mwyn rheoli ymddygiad a dysgu. Credir o’r holl wobrwyon a roddir, graddau yw’r wobr mwyaf cyffredin, (Seoane a Smink, 1991).

Y fethadoleg a ddefnyddir yw ymchwil astudiaeth gwers sy’n fath o ymchwil gweithredu dosbarth sy'n canolbwyntio ar ddatblygu gwybodaeth ymarfer athrawon, (Dudley, 2014). Fe'i defnyddiwyd yn Japan ers y 1870au, ac maent wedi bod yn effeithiol ers ni. Mae astudiaeth gwers yn cynnwys grwpiau o athrawon yn cynllunio ar y cyd, addysgu, arsylwi a dadansoddi dysgu ac addysgu mewn gwersi ymchwil. Maent yn cofnodi eu canfyddiadau ac yna, dros cylch o wersi ymchwil, gallant arloesi neu fireinio ymagwedd addysgeg a fydd yn gwella dysgu plant gan yna rhannu hyn gydag eraill trwy gyfrwng gwersi ymchwil cyhoeddus, a thrwy gyhoeddi papur sy'n amlinellu eu gwaith, (Dudley, 2014). Mae’n amlwg defnyddiwyd astudiaeth gwers yn llwyddiannus yn y wlad hon i wella technegau addysgu a chynnydd disgyblion mewn pynciau craidd mewn ysgolion cynradd ac uwchradd ac i ddatblygu ymagweddau addysgol ehangach megis asesu ar gyfer dysgu. Peter Dudley wnaeth cyflwyno astudiaeth gwers i’r DU ac maent wedi dod yn dull fethodoloeg poblogaidd o fewn y DU. Credaf felly byddai defnyddio’r fethadoleg yma yn buddiol i’r ymchwil yma.

Rydym yn defnyddio’r model astudiaeth gwers fel ffordd o ymchwilio oherwydd mae’n dull ethnograffig o ymchwilio sydd yn seiliedig ar dystiolaeth. Yn ogystal, mae’n digwydd mewn ystafelloedd dosbarth go iawn gyda disgyblion go iawn, ac felly maent yn defnyddio llais y disgybl i ddatblygu ansawdd yr addysgu, (Dudley, 2014). Maent hefyd yn gydweithredol, heb farnu ac yn effeithiol iawn wrth fynd i'r afael â plant sy’n thanberfformio, sydd ag anghenion penodol neu sy'n dod o grwpiau o ddysgwyr sydd fel arfer yn tangyflawni fel plant o gartrefi difreintiedig neu blant sy'n derbyn gofal, (Dudley, 2014). Mae'n annog myfyrio ar ddysgu ac addysgu gan bawb dan sylw, sy'n gwneud datblygiad proffesiynol parhaus. Mae yna nifer o ysgolion yn bwriadu parhau i ddefnyddio astudiaeth gwersi yn y dyfodol fel dull effeithiol o ddatblygu proffesiynol, (Pozsar, 2010). Yn ogystal a hyn, mae’n cynhyrchu canlyniadau bwriadol sydd o ganlyniad yn galluogi i athrawon i dargedi, codi safonau, asesu ac arsylwi er enghraifft.

Adfyfyrio-
Cafodd y myfyrdodau eu casglu gan ddefnyddio

Er mwyn casglu data ar gyfer yr ymchwil yma, defnyddir dulliau ansoddol. Mae dulliau ansoddol yn canolbwyntio ar safbwyntiau a gwybodaeth y plant mewn arferion pob dydd sydd yn cyfeirio at y pwnc penodol, (Flick, 2007, t.2). Felly, dylid defnyddio dulliau ansoddol yn briodol a dylent fod yn ddigon agored i ganiatáu dealltwriaeth o broses neu berthynas er enghraifft. Ar ben hynny, bydd yr astudiaeth yma yn canolbwyntio ar ddau ddull ymchwil yn benodol, gan fod triongliad, sef cymhwyso nifer o ddulliau ymchwil o fewn astudiaeth, yn dechneg bwerus sydd yn cynyddu dilysrwydd gwerthuso canfyddiadau ymchwil, (Yeasmin a Rahman, 2012). O ganlyniad, bydd hyn yn caniatáu canlyniadau dibynadwy. Felly byddwn yn casglu arsylwadau ac ymatebion y cyfranogwyr gan ddefnyddio graddfa Leuven a cyfweliadau lled-strwythedig er mwyn casglu data briodol. Yn ogystal, byddwn yn ysgrifennu nodiadau yn ystod y wers pan bo’n briodol.

Mae’r graddfa Leuven yn fesur cyfranogiad plentyn mewn tasgau dosbarth a chafodd chwarae plant ei fesur (Stagnitti, 2007), ac fe'i cwblheir gan athro dosbarth yn seiliedig ar eu sylwadau ar gyfranogiad y plentyn mewn gweithgareddau dosbarth. Bydd defnyddio’r dull yma felly yn galluogi i mi i ganolbwyntio ar y graddau y mae disgyblion yn gweithredu i’w galluoedd llawn. Yn benodol, mae’r raddfa yn cyfeirio at a yw’r plentyn yn canolbwyntio, yn ymgysylltu a diddordeb mewn amrywiol weithgareddau. Gall mesur lles a chyfranogiad plentyn hefyd rymuso athrawon ac ymarferwyr egnïol. Os gall addysgwyr weld bod eu hymdrechion yn arwain at lefel uchel o ran cynnwys lles yn eu disgyblion, yna mae'n debyg y bydd hyn yn gweithredu fel grym galfanig ac yn arwain at welliant parhaus.

Mae cyfweliadau lled-strwythuredig yn fodd amlbwrpas o gasglu data ac
wedi'i ddewis fel dull ymchwil gan ei fod yn caniatáu i gyfranogwyr mynegi eu meddyliau personol a'u theimladau yn eu telerau eu hunain, gan hefyd eu hannog i siarad yn rhydd (Miles a Gilbert, 2005, t.65). Mae adeiladu cyfweliadau yn cynnig safbwyntiau personol, gan ganiatáu cyfranogwyr i ehangu ond ar yr un pryd i ganolbwyntio hefyd ar y pwnc dan sylw. Awgrymodd McIntosh a Morse (2015) ymhellach fod cyfweliadau lled-strwythuredig yn cael eu hannog i adnabod ymatebion personol gan gyfranogwyr mewn perthynas â sefyllfa neu ffenomen arbennig y maent wedi dod ar eu traws. Gellir casglu gwybodaeth ychwanegol hefyd trwy ddadansoddi tôn llais, mynegiant wyneb, seibiannau ac ymatebion eraill er enghraifft. Mae’n bwysig bod y cyfranogwyr yn ymwybodol eu bod yn rhan o broses sy’n bwriadu ysgogi rhyw fath o newid yn eu hagwedd neu eu hymddygiad. Wrth geisio dod o hyd i ddata, byddaf yn cyfweld a’r cyfranogwyr gan ofyn amrywiaeth o gwestiynau penodol er mwyn casglu gwybodaeth gynradd a fydd yn ganolog i’r casgliadau. Bydd y cyfweliad lled-strwythedig yma yn cynnwys cwestiynau agored a caeedig. Yn ôl Eder a Fingerson (2001), nod cyfweld yw gwahodd plant i gyflwyno eu safbwyntiau eu hunain, yn hytrach nag o safbwyntiau'r oedolion sy'n gwneud dehongliadau ar eu rhan. Fy nhasg i felly yw i wahodd y plant i gyflwyno eu safbwyntiau, cymryd eu barn o ddifrif a cheisio dod i'r afael â'r dealltwriaeth hyn a'u cyflwyno mewn ffordd sy'n cydnabod asiantaeth blentyn. Yn aml iawn, mae ansawdd data'r cyfweliad lled-st rwythedig yn ddibynnol ar reoli'r rhyngweithio rhwng y cyfranogwyr a’r ymchwilydd. Byddaf yn defnyddio tap sain er mwyn cofnodi’r gwybodaeth. 

Ar gyfer yr ymchwil, dewiswyd tri plentyn o’r oedran 3 i 4 a chwech plentyn o’r oedran 6 i 7 o wahanol galluoedd ar gyfer y grwp ffocws fel sampl er mwyn cael amryw o gyfranogwyr er mwyn casglu data mwy dibynadwy. Er mwyn cael sampl gynrychiadol o’r dosbarth mae’r cyfranogwyr hefyd yn cynnwys bechgyn a merched. O ganlyniad, disgwylir casglu data a gwybodaeth ansoddol gwahanol a fydd yn debygol o amrwyio yn sylweddol o’r dosbarth meithrin a dosbarth 2. Dewiswyd y sampl trwy ystyried y gwahanol galluoedd a’r gwahanol rhyw er mwyn gael casgliad o 9 cyfranogwyr wahanol. Ar ben hynny, mae'r dull samplu hwn yn addysgiadol gan ei fod yn caniatáu i grŵp sampl bach fod yn ffocws yr astudiaeth, (Denscombe, 2007, t.61). Credir y bydd grŵp sampl bach yn cynnwys cyfranogwyr sy'n cael eu hystyried yn fwyaf tebygol o gynhyrchu'r data mwyaf gwerthfawr.



Arsylwi fel dull- tynnu at Donaldson, ESTYN a Katz- 
· Ffocws / cyd-destun ymchwil

Mae ystyriaethau moeseg wrth wneud ymchwil yn y dosbarth sydd wedi’u nodi yn flaenorol yn y ffurflen foeseg. Mae hon yn weithdrefn bwysig sy'n hysbysu i’r Prifysgol yr ymchwil sy'n cael ei wneud. Mae taflen gwybodaeth a llythyr (gweler Atodiad 1) wedi cael ei dosbarthu i rieni’r plant er mwyn iddynt ddeall a'i lofnodi gan rhieni’r cyfranogwyr. Darparwyd manylion llawn o’r ymchwil arfaethedig yn ogystal â'r dulliau ymchwil a'r pwyslais y gall cyfranogwyr ei dynnu'n ôl ar unrhyw adeg. Bydd y wybodaeth hanfodol hon yn caniatáu i'r cyfranogwyr dynnu'n ôl o'r astudiaeth heb orfod rhoi esboniad neu resymu dros eu penderfyniad. Felly, os yw cyfranogwr yn penderfynu tynnu'n ōl o'r astudiaeth, bydd yr holl data a gasglwyd yn cael ei ddileu o'r ymchwil a'i ddinistrio, (Cohen, Manion a Morrison, 2011). Byddaf felly yn cydymffurfio a Datganiad Rheoli Data Ymchwil y Drindod Dewi Sant, 2018.

Er mwyn cynnal cyfrinachedd a preifatrwydd pawb sy'n gysylltiedig, ni chaiff y cyfranogwyr eu hadnabod a bydd enw'r ysgolion y maent yn perthyn iddi yn parhau i fod yn ddienw. Dywed BERA (2011: t6) mae rhaid i ymchwilwyr gydnabod hawl y cyfranogwyr i breifatrwydd a rhaid iddynt roi eu hawliau i gyfrinachedd ac anhysbysrwydd iddynt, oni bai eu bod hwy neu eu gwarcheidwaid neu bobl eraill sy'n gyfrifol, yn benodol ac yn barod i waredu'r hawl honno. At hynny, mae caniatâd yn bwysig iawn o fewn unrhyw fath o ymchwil, ac awgrymir bod yr elfennau moesegol o fewn y canllawiau BERA yn cael eu hystyried yn ofalus cyn dechrau ymchwil i ddiogelu gwybodaeth bersonol cyfranogwyr. Cyn dechrau pob cyfweliad, fe'u hatgoffwyd y cyfranogwyr am eu hawliau i dynnu'n ōl ar unrhyw adeg. Drwy gydol yr ymchwil hon, fe wnaf barchu preifatrwydd pob cyfranogiad a cynall cyfrinachedd a byddaf hefyd yn storio'r data a gesglir yn unol â chanllawiau BERA (2011).

Cynhaliwyd y wers cyntaf yn Ysgol A o fewn dosbarth blwyddyn 2 ble mae yna 22 o blant. Dechreuodd y wers Fathemateg yma o fewn sesiwn cyntaf y dydd ac roedd yn pharhau am awr. Nod y wers yma oedd i fesur yn defnyddio cm. Rhannwyd y dosbarth mewn i pedwar grwp, sef grwpiau galluoedd ,a chafodd gwahanol weithgareddau eu pharatoi ar gyfer eu gallu. Roedd gofyn i grwp 1 i ddarganfod gwahanol mesuriadau gan ddefnyddio toes. Felly, roeddent yn dysgu trwy arbrofi a trwy treial a gwall. Roedd yn dasg syhwyraidd hefyd felly roeddent yn torri a siapio’r toes i gynrychioli’r mesuriad penodol mewn cm. Er mwyn cynnwys cymhwysedd digidol, roedd grwp 2 yn defnyddio’r iPads i chwarae gem mesur le oeddent yn defnyddio’r sgil o ddarllen a cofnodi mesuriadau ac i wneud cysylltiadau er mwyn dod o hyd i’r ateb gywir. Roedd y gem yn hysbysu pan roeddent yn anghywir felly, roeddent wedyn yn defnyddio sgiliau meddwl er mwyn ceisio eto. Defnyddiodd grwp 3 pegiau swn i gysylltu mesuriadau ar lafar i fesuriadau ysgrifenedig ar y pren mesur. Roedd y pegiau swn wedi eu labelu o 1 i 8, ac felly roedd peg swn rhif 1 yn cyhoeddi’r mesuriad wrth i’r plant gwasgu’r botwm chwarae. Yna, roedd rhaid iddynt tynnu llinell gan ddefnyddio pren mesur ar bwys rhif un a oedd yr un mesuriad a’r hyn roedd y peg swn yn nodi ac yn y blaen. Roedd grwp 4 felly, sef y grwp tasg ffocws yn amcangyfri mesuriadau gwrthrychau yn y dosbarth ac yna ei wirio. Yn ymestynnol, roedd rhaid iddynt wedyn darganfod amrediad gan tynnu mesuriad y gwrthrych lleiaf o fesuriad y gwrthrych hiraf.

Er mwyn wella’r wers, gall y cyflwyniad wedi cynnwys mwy o weithgareddau ymarferol er mwyn gwella eu parodrwydd i ddysgu’n annibynnol. Hefyd gall esbonio’r tasgau cyn i’r plant gadael y carped gwella rheolaeth dosbarth gan hefyd chynnal eu chrynodiad, gan hefyd arbed amser yn ystod y wers. O ganlyniad, oherwydd roedd yr athrawes yn brysur yn esbonio tasgau i grwpiau yn unigol yn ystod y prif weithgaredd, collodd y cyfle i ganmol y rhai oedd ati’n gwneud y gwaith yn annibynnol. Hefyd, awgrymaf bod y tasgau wedi amseru’n effeithiol er mwyn bod pawb yn gorffen yr un amser. O ganlyniad, gallaf hyn wedi galluogi amser i ddangos esiamplau da o fewn pob grwp i weddill y dosbarth.

Ar ol adlewyrchu ar y wers, mae’n amlwg mae angen i ni addasu ein dulliau ymchwil i gasglu tystiolaeth well trwy yn gyntaf ffilmio’r gwers gyda caniatad rhieni plant y dosbarth. Byddai gwneud hyn wedi galluogi i ni ganolbwyntio ar arsylwi un plentyn ar y tro. Roedd cydbwyso arsylwi tri plentyn ar amseroedd penodol wedi atal ni rhag wneud arsylwadau dilys ar y tri plentyn. O ganlyniad, roedd ein ffocws ar yr amser penodol ar un plentyn yn hytrach na’r tri plentyn ar yr un pryd, (gweler atodiad _). Wrth edrych nol, ar gyfer y wers nesaf, gallwn neilltuo amseroedd gwahanol ar gyfer y tri plentyn. Yn ogystal, roeddwn wedi recordio’r cyfweliad yn yr ystafell dosbarth ac roedd nifer o blant wedi dod mewn i’r dosbarth er mwyn cael mynediad i’r buarth oherwydd roedd yn amser chwarae. Mae’n amlwg felly gall llawer o sŵn cefndirol cael ei chodi'n hawdd ar y recordiad a gall effeithio ar eglurder yr hyn a ddywedir. Mae hyn yn gwrthwynebu Bell (2005) sydd yn honni y dylai cofnodi llais ganiatáu i'r cyfwelydd ganolbwyntio ar y gyfranogwyr. Yn ffodus nid oedd hyn wedi amharu ar y recordiad, ond er mwyn goresgyn y broblem hon a gwella'r casgliad o ddata ymhellach, byddwn yn cymryd nodiadau hefyd er mwyn sicrhau bod yr holl wybodaeth yn cael ei chasglu a'i gefnogi.

Cynhaliwyd yr ail wers yn Ysgol B o fewn dosbarth meithrin gyda plant y bore ble mae yna 32 o blant. Dechreuodd y wers Iaith yma o fewn sesiwn cyntaf y dydd ac roedd yn pharhau am awr. Nod y wers oedd i ddefnyddio llythrennau i ffurfio geiriau tric a chlic. Roedd gofyn i’r grwp tasg ffocws felly i ddarganfod lythrennau ar flodau a oedd wedi ei lamineiddio a oedd yn cuddio yn wahanol ardaloedd yn yr amgylchedd allanol, sef y buarth, ac yna dychwelyd y llythrennau i’r bwrdd bedol yn y dosbarth. Yna, roedd rhaid iddynt dod o hyd i’r lythrennau priodol er mwyn yna ffurfio geiriau tric a chlic megis map, bath, tap ac yn y blaen. Unwaith roedd y plant wedi dod o hyd i’r llythyren a oedd yn cysylltu gyda’r llythyren ar lafar, yn ysgrifenedig a’r symudiad, roeddent yna yn plannu’r blodyn gan ddefnyddio llun o bot blodyn wedi ei lamineddio. Ar ddiwedd y dasg felly, roedd pob pot blodyn yn cynnwys llythrennau’r gair mewn trefn. Yn ymestynnol felly, roedd gofyn i’r plant yna i ysgrifennu’r gair ar ei phot blodyn gan ddefnyddio pen marcwr. Roedd y dasg yma wedi galluogi iddynt i meddwl yn annibynnol, defnyddio treial a gwall, i ddysgu yn yr awyr agored, a hefyd i ddefnyddio gwybodaeth blaenorol i ffurfio llythrennau gan ei fod yn gyfarwydd a’r lythrennau a ddefnyddiwyd o fewn sesiynau clonc. O fewn y gweithgaredd cyfoethogi gydag oedolyn 1, roedd rhaid i’r plant i dorri a gludo i greu Cenhinen. Er mwyn llwyddo, roedd rhaid iddynt modelu’r cynorthwyydd a hefyd defnyddio sgiliau echddygol manwl. Ar gyfer y gweithgaredd cyfoethogi gydag oedolyn 2, roedd rhaid i’r plant i ddefnyddio sgiliau echddygol bras i greu dawns gwerin. O ganlyniad felly, roeddent yn defnyddio gwahanol rhannau o’r corff, defnyddio cyd-drefniant, defnyddio cydbwysedd, defnyddio sgiliau rhifedd i gyfri’r camau a hefyd gwneud cysylltiadau rhwng symudiad gyda cyfarwyddiadau.

Er mwyn gwella’r gwers, byddai gwneud gweithgaredd poethi wedi bod yn buddiol er mwyn helpu rheoloaeth dosbarth yn ystod y cyflwyniad. Yn ogystal, byddai gwneud gweithgaredd poethi wedi agor cyfleoedd i ddefnyddio mwy o strategaethau canmoliaeth. Yn ystod y cyflwyniad hefyd, gall atgoffa’r plant o’r wahanol ardaloedd wedi gwella rheolaeth dosbarth yn ystod y wers. O ganlyniad, byddai hyn hefyd wedi lleihau’r amser maent yn cymryd i dacluso. Yn yr un modd, byddai cyfri yn ystod amser tacluso yn lle rhoi’r amserydd bom ar y bwrdd gwyn rhyngweithiol wedi hefyd gwella rheolaeth dosbarth gan fod hyn wedi cynhyrfu’r plant ar gyfer y diweddglo gan nad oeddent yn canolbwyntio. Awgrymir hefyd yn ystod y prif weithgaredd i ddefnyddio strategaethau asesu ar gyfer dysgu megis goleuadau traffig er mwyn hybu dealltwriaeth y plant.  

Ar ol ystyried beth wnaethon ni dysgu o brofiad y gwers cyntaf, er mwyn arsylwi’r plant ffocws yn effeithiol, wnaethon ni addasu ein dulliau ymchwil er mwyn gasglu tystiolaeth well. Defnyddio’n ni’r graddfa Leuven, ond yn hytrach na arsylwi’r tri plentyn ar yr un pryd, wnaethon ni arsylwi ar un plentyn gwahanol pob pump munud. Roedd hyn felly yn meddwl gallwn ni ffocysi ar un plentyn ar y tro, ac o ganlyniad, graddio’r plentyn yn fwy dilys a dibynadwy (gweler atodiad _). Nid oedd yn anghenrheidiol i ysgrifennu nodiadau yn ystod y cyfweliad oherwydd fe’i cynhaliwyd yn ystafell dosbarth gwag.

Cynhaliwyd y trydydd wers yn Ysgol B o fewn dosbarth 2 ble mae yna 33 o blant. Dechreuodd y wers Iaith yma o fewn sesiwn cyntaf y prynhawn ac roedd yn pharhau am awr. Nod y wers oedd i ddeall a defnyddio idiomau yn gywir. Roedd gofyn i bawb i ysgrifennu 3 brawddeg yn ei llyfrau a oedd yn cynnwys idiom o fewn y cyd-destun gywir. Roedd rhaid i’r plant felly cysylltu idiomau gyda’i hystyrion gan yna ysgrifennu brawddegau ar stori Branwen gan cynnwys yr idiomau yma. Roedd ganddyn nhw mat gerifa er mwyn helpu iddynt sillafu’r geiriau. Wrth wneud y meini prawf llwyddiant ar ddiwedd y wers, gwelwn bod pawb wedi deall a cyrraedd nod y wers. Roedd hyn yn amlwg oherwydd dewison nhw’r goleuadau traffig gwyrdd. Roedd y grwp ffocws gyda’r un nod ac gwelwn ei fod yn gallu meddwl yn annibynnol, yn gallu gwneud cysylltiadau rhwng yr adnoddau a’r gwaith gorffenedig, dilyn cyfarwyddiadau, defnyddio gwybodaeth blaenorol ac adeiladu ar y gwybodaeth hyn, a hefyd modelu’r athrawes. Ar gyfer cyfoethogi yn yr hafan, roedd rhaid I’r plant I gysylltu idiomau gyda lluniau ar hwb. Felly, roeddent yn meddwl yn annibynnol, yn defnyddio sgiliau TGCh, defnyddio gwybodaeth blaenorol ac adeiladu ar y gwybodaeth hyn a modelu’r cynorthwyydd.

Er mwyn diwygio'r wers ar gyfer y dosbarth nesaf neu ar gyfer dysgu yn y dyfodol byddai amrwyio’r cyflwyniad wedi bod yn buddiol er mwyn cynnal diddordeb y plant a’u parodrwydd y plant i ddysgu. Er mwyn gwella rheoli dosbarth, byddai atgoffa’r plant o reolau’r dosbarth yn ystod y cyflwyniad wedi atgyfnerthu ymddygiad da yn ystod y wers. Felly, yn hytrach na ffocysu ar ymddygiad gwael y plant, byddai canmol ymddygiad dda yn lle wedi modelu i’r plant nad oedd yn ymddwyn yn dda beth yw esiampl da. 

Wrth adlewyrchu ar y gwers yma, mae’n amlwg bod y fathau o gwestiynau a ofynnwyd yn ystod y cyfweliad yn bwysig er mwyn gasglu gwybodaeth a tystiolaeth gwell. Ar ol ambell gwestiwn, nid oedd y plant wedi rhoi ateb a oedd yn berthnasol I’r cwestiwn, felly roedd rhaid bod yn hyblyg er mwyn aralleirio’r cwestiwn er mwyn ei wneud yn fwy deallus I’r plant. Yn aml mae’n broblem os yw’r cyfranogwyr yn ymateb yn wahanol yn unol a pha mor gyfforddus y maent yn ei deimlo o gwmpas y cyfwelydd, (Denscombe, 2007). Felly, yn ystod y cyfweliad yma, cymerwyd mesurau er mwyn caniatáu i'r cyfranogwyr deimlo'n gyfforddus trwy gael nhw i eistedd ar  sachau eistedd. Ond oherwydd swn y sachau eistedd, roeddwn wedi ysgrifennu nodiadau yn syth ar ol y cyfweliad o’r recordiad er mwyn sicrhau ein bod wedi cofnodi popeth rhag ofn bod yna anhawster yn y dyfodol gwrando ar y recordiad gyda swn y sachau eistedd yn y cefndir. Hefyd, ar ol ystyried beth wnaethon ni dysgu o brofiad y wersi blaenorol, roeddwn wedi parhau i ddefnyddio’r graddfa Leuven trwy arsylwi ar un plentyn gwahanol pob pump munud, (gweler atodiad _). 

Mae’n amlwg bod ystyr gwahanol i ganmoliaeth rhwng plant meithrin a plant blwyddyn 2, er bod y dau dosbarth yn hoff o dderbyn canmoliaeth. Roedd cyfweld a plant 3 i 4 mlwydd oed yn Ysgol B yn heriol iawn a mae’n debygol nad oeddent yn deall cynnwys y cwestiynau. Serch hynny, roedd yn amlwg ei fod yn hoff o ganmoliaeth, yn enwedig canmoliaeth gweledol (gweler atodiad __). Dywed un plentyn:

Plentyn 1- “Fi’n hoffi pan mae Miss yn dweud da iawn a rhoi pegiau i fynny.”
Yn yr un modd, roedd plentyn 2 a plentyn 3 yn gytun gyda hyn. Mae hyn wedi’i cefnogi gan McPhillimy (1996) sydd yn datgan bod gwobrwyo effeithiol yn fwy addysgol yn well. Credir ei fod yn ffordd effeithiol i’r athrawon i dennu sylw at ymdrechion plant sydd ym mhellach yn dangos ei fod yn gwerthfawrogi gwaith, atebion neu ymddygiad y plant. Gweler hefyd, bod well gyda nhw sticeri na derbyn canmoliaeth ar lafar megis da iawn er enghraifft. Rheswm dros hyn yn ol plentyn 2 yw oherwydd maent yn gallu rhannu gwobrwyau gyda’i theulu (gweler atodiad __). Dywedodd:
Plentyn 2- ”Achos fi’n hoffi dangos e i Mami a Dadi.”
Mae hyn felly yn gyfateb gydag ambell ffynhonnell rwyf wedi darllen a cynnwys yn fy adolygiad llenyddiaeth. Gweler hefyd bod plant blwyddyn 2 sydd hefyd yn Ysgol B yn hoff o gael ei wobrwyo yn lle derbyn canmoliaeth ar lafar, (gweler atodiad __). Roedd y mwyafrif o blant yn hoffi sticeri yn fwy na canmoliaeth ar lafar ac roedd y plant i gyd yn hoffi cragen yn y pot, sef system wobrwyo unigryw yr athrawes, yn well na canmoliaeth ar lafar. Dywed y plentyn a oedd well derbyn canmoliaeth ar lafar na gael sticeri bod derbyn canmoliaeth ar lafar yn gwneud iddi deimlo’n hapus. Dywed hefyd bod canmoliaeth ar lafar yn fwy bendant: 
Plentyn 1- “Achos mae sticers yn gallu cwympo bant.”

Ar y llaw arall, mae hyn yn anghytuno gyda’r plant blwyddyn 2 o Ysgol A oherwydd roedd ei ymateb yn gyfateb gyda’r hyn sydd yn cael ei datgan yn y cwestiwn ymchwil (gweler atodiad __). Dywed un plentyn bod ateb cwestiynau a derbyn canmoliaeth ar lafar yn buddiol. Dywed: 
Plentyn 1- “Achos ma fe’n helpu ni i dysgu, achos os ni’n dweud y peth anghywir ma fen helpu ni achos mae Miss wedyn yn dweud dim cweit a wedyn ni’n gorfod meddwl eto yn lle bod rhaid I ni meddwl ar y bwrdd, nin meddwl ar y carped cyn bo ni’n neud rhywbeth arall, achos pryd nin ateb cwestiynau ma Miss yn dweud pryd ni’n anghywir a ni’n gwbod wedyn taw dim hwnna ni’n ysgrifennu lawr ar gwaith ni.”
Esboniodd ym mhellach bod well da nhw bod Miss yn dweud wrtho nhw pan maent wedi dweud yn dda yn fwy na gael sticeri oherwydd: 

Plentyn 1- ‘Achos mae sticeri yn dweud wrtho ni, pryd nin mynd gatre wedyn mae Mam fel pam chi gyda sticeri? Pryd ni ddim yn cael sticeri fi’n prowd o’n hunain achos mae Miss yn dweud wrtho fi pam fi wedi gwneud yn dda.’
Mae’n amlwg felly eu fod yn gwerthfawrogi canmoliaeth ar lafar yn fwy oherwydd mae dweud da iawn er enghraifft yn esbonio I’r plant pam neu sut maent wedi gwneud yn dda. Maent yn ymwybodol felly beth sydd angen i nhw gwneud tro nesaf er mwyn parhau i wneud gwaith da. Credir felly bod sticeri neu systemau gwobrwyo yn rhywbeth i ddangos i deulu neu ffrindiau yn unig. 



(Ffigwr 1)
Mae’n amlwg felly bod well gyda plant yn y cyfnod Sylfaen derbyn gwobrwyo fel dull o ganmoliaeth er mwyn gwella eu ymglymiad o fewn gwersi. Wrth ystyried y graddfa Leuven (gweler atodiad __), gallwn hefyd weld bod ymglymiad mwyafrif y plant yn well yn ystod y prif weithgaredd ble bydden nhw yn flaenorol wedi derbyn ganmoliaeth yn ystod y cyflwyniad, a hefyd yn derbyn canmoliaeth wrth iddynt gwneud y tasg ffocws. Gweler y ffigurau canlynol:

(Ffigwr 2)

(Ffigwr 3)

Er mwyn astudio’r gwersi ymchwil yn feiniadol, gallwn dadlau nid yw’r dulliau o gasglu ymchwil a ddefnyddiwyd yn ddibynadwy. Mae yna nifer o ddamcaniaethau bias sydd yn cefnogi hyn. Er enghraifft, mae damcaniaeth anghyseinedd Festinger (1957) yn honni bod gan ymchwilwyr ymgyrch fewnol i ddal ein holl agweddau a chredoau mewn cytgord ac osgoi unrhyw anghytundeb. Gallwn hefyd dadlau dilysrwydd y dulliau yma oherwydd yn ol damcaniaeth gytgord Osgood a Tannenbaum (1955), os oes yna ddau gysyniad gwrthddweud y mae'n rhaid i un arsylwr wneud dyfarniad arno, bydd yr arsylwr yn teimlo pwysau i newid ei farn ar un o'r ochrau. Wrth ystyried hyn, roeddwn am ganfod bod canmoliaeth ar lafar yn cael well effaith ar ymglymiad plant na gwobrwyo.

Serch hynny, defnyddiwyd cydblechiad o ddulliau arsylwi strwythedig ac anstrwythedig, felly gallwn dadlau bod y dulliau yma yn ddibynadwy oherwydd wrth gwneud astudiaeth gwers mewn grwp o dri, roedd hyn yn galluogi i ni i weld pethau neu ymddygiadau a all ddianc o ymwybyddiaeth ymwybyddol. Roedd defnyddio’r dulliau hyn felly yn caniatau i ni i dynnu sylw at bethau neu ymddygiadau efallai y bydd yr athrawes wedi rhoi’r gorau i roi sylw iddo. Ym mhellach, roedd defnyddio’r dull o arsylwi, sydd yn broses systematig o gofnodi patrymau mewn ymddygiad ynglyn a phobl, gwrthrychau a digwyddiadau yn rhoi ystod eang o ddata i ni. Roedd casglu data trwy ffynhonellau data cynradd, sef arsylwi, cyfweliadau a grwpiau ffocws; wrth ochr ffynhoellau data eilaidd, sef llenyddiaeth a siarad a’r athrawes dosbarth, wedi caniatau i ni i gaslu data dibynadwy. Credir hefyd y gallwn cyffredinoli’r canfyddiadau oherwydd cymysgedd y sampl, er hynny, prin yw’r tystiolaeth yng Nghymru ac felly awgrymir ein bod yn gwneud ymchwil pellach o fewn y maes yma er mwyn casgly data mwy dilys a dibynadwy.

Wrth adlewyrchu hefyd ar yr adolygiad llenyddiaeth, gweler eu fod yn cynnwys nifer o lyfrau sydd wedi dechrau neu sydd wedi dyddio. Maent yn hefyd bwysig i ystyried bod y llyfrau diweddar yn cymryd blynyddau i ysgrifennu. Felly, efallai byddai defnyddio mwy o erthyglau yn fwy bridol ar gyfer yr ymchwil yma.

Er mwyn symud ymlaen, byddaf yn dymuno gwella dilysrwydd a dibynadwydd yr ymchwil trwy beilotio, sydd yn atudiaeth a gynhaliwyd ymlaen llaw sy’n profi a ellir gwella’r cynllun ymchwil. Mae hyn yn caniatau gwneud addasiadau cyn y dyluniad terfynol a hefyd mae’n cyfle i hyfforddi’r arsylwyr trwy ymarfer. Byddaf hefyd yn addasu hyd yr arsylwadau i fod yn cyfnod cyfyngedig i gydfynd ag oed y plant er mwyn cynhyrchu data fwy dibynadwy. Yn ogystal, gallai peth o'r data a gasglwyd fod yn gamarweiniol oherwydd maint y sampl bach, felly awgrymir bod ymchwil yn y dyfodol yn cynnwys maint sampl mwy er mwyn gwella dilysrwydd a dibynadwyedd. Rheswm dros defnyddio maint sampl bach ar gyfer yr ymchwil yma oedd oherwydd amser a chost cyfyngedig. Felly i symud ymlaen, byddwn yn sicrhau bod gennym mwy o amser a chostau i wneud yr ymchwil.  Yn arwain ymlaen o hyn, byddai defnyddio sampl sydd o dri wahanol ysgol yn creu sampl fwy cynrychiadol. Byddai defnyddio ysgolion o wahanol ardaloedd yng Ngymru, er enghraifft ysgol yng Ngogledd Cymru, Gorllewin Cymru a Dwyrain Cymru yn cynrychioli Cymru yn well.

Yn fy mhrofiad nesaf i ysgol, byddaf yn sicrhau fy mod yn defnyddio amrywiaeth o ddulliau canmoliaeth gan fod yna barn gymysg o ba ddulliau canmoliaeth sydd yn effeithiol ar gyfer wella ymglymiad plant.  Yn ogystal, gallwn wedi cyd-cynllunio er mwyn sicrhau bod yna llawer o gyfleuoedd i ddefnyddio dulliau canmoliaeth er mwyn dod o hyd i gasgliad amrywiol o ddata. 

Pe bawn yn wneud y wers hon eto, byddwn i’n cynllunio’n fwy effeithiol ar gyfer gweithgaredd poethi yn y cyflwyniad er mwyn agor cyfleuoedd i ddefnyddio mwy o strategaethau canmoliaeth. Byddai atgoffa’r plant o reolau’r dosbarth yn ystod cyflwyniadau yn y dyfodol yn atgyfnerthu ymddygiad da ac o ganlyniad hefyd agor cyfleuodd i ddefnyddio mwy o strategaethau canmoliaeth. Hefyd gall esbonio’r tasgau yn ystod y cylfwyniad arbed amser yn ystod prif weithgaredd y wers. O ganlyniad, gall hyn caniatau amser i ganmol y rhai sydd ati’n gwneud y gwaith yn annibynnol. Mae’n amlwg felly bod angen ystyried cynllunio’r cyflwyniad yn effeithiol ar gyfer tro nesaf.

I grynhoi, defnyddiwyd arfer da wrth gweithredu’r ymchwil trwy defnyddio triongliad gan cymhwyso’r dulliau ymchwil megis graddfa Leuven a cyfweliadau lled-strwythedig. Roedd defnyddio triongliad felly yn cynyddu dilysrwydd gwerthuso canfyddiadau’r ymchwil. Serch hynny, yng ngoleuni’r ymchwil, er mwyn datblygu’r canfyddiadau i lywio ymchwil pellach, awgryma yn gyntaf ein fod yn adolygu’r dulliau ymchwil a ddefnyddiwyd. Er enghraifft, byddai addasu’r taflen arsylwi sydd yn seiliedig ar raddfa Leuven I gael gwagle I gofnodi sylwadau pellach yn gwella dilysrwydd y ddata a gasglwyd. Felly, yn lle nodi’r rhif penodol i gynrychioli pob plentyn, byddai addasu’r daflen arsylwi yn fwy effeithiol er mwyn casglu canfyddiadau fwy dilys ac ym mhellach yn galluogi I ni ehangu lle bo’n briodol. 

Pe bawn I’n ymchwilio I astudiaeth gwers eto, byddwn I’n hefyd yn recordio neu ffilmio’r wers er mwyn sicrhau cofnodion fwy dibynadwy. Bydd hyn hefyd yn galluogi I ni gasglu mwy o dystiolaeth ac yn sicrhau nad ydyn yn colli unrhyw gwybodaeth, ymddygiadau neu arsylwadau pwysig a fydd yn buddiol I’r ymchwil. Byddwn hefyd yn cynllunio’n fwy effeithiol er mwyn sicrhau bod yna nifer o gyleuoedd i ddefnyddio dulliau canmoliaeth a fydd o ganlyniad yn wella dilysrwydd a dibynadwyedd y canfyddiadau. Er mwyn symud ymlaen, byddaf yn gwneud astudiaeth beilot o flaen llaw er mwyn cynhyrchu ymchwil fwy effeithiol. Byddai hyn yn caniatau I unrhyw newidiadau angenrheidiol gael eu gwneud cyn cynnal yr astudiaeth. 

